Rewind
Rewind-teknikken er god til at forløse specifikke ubehagelige eller udfordrende situationer i fortiden, nutiden og fremtiden. Den fuckr med hjernens vanemønstre. 
Den skal udføres i et frisk og flydende tempo, som du styrer. Klienten behøver ikke bevidst at kunne følge med. Vær veloplagt og hav tillid til processen.

Trin for trin
1. Klienten forestiller sig at sidde foran en tv-skærm, og kan se et fastfrosset billede af sig selv, inden han/hun træder ind i den relevante situation.

2. Klienten svæver sidelæns ud af sig selv, og ser sig selv fra siden kigge på skærmen. (Klienten er dobbelt dissocieret. Det distancerer problemet yderligere fra klienten)

3. Filmen starter (Marker med prik eller knips) mens du beskriver, hvad der sker, indtil filmen slutter, når situationen er overstået (”Mens du ved, du overlevede det/ klarede det perfekt”) og der fryser billedet igen.

4. Filmen spoles hurtigt baglæns.

5. Fortæl at næste gang filmen starter, vil alle andre, PÅ NÆR KLIENTEN, være som figurer i en tegnefilm. (Husk at spole tilbage)

6. Gentag hvor alle andre, PÅ NÆR KLIENTEN, er som figurer i en tegnefilm + fjollet musik eller en yndlingssang. (Husk at spole tilbage)

7. Klienten svæver tilbage i sig selv, så klienten oplever at sidde foran skærmen, og ser på det fastfrosne billede af sig selv, inden han/hun træder ind i situationen.

8. Klienten trækker selv ud af skærmen. Smelter sammen med sig selv. Så den kreative underbevidsthed lærer, bliver inspireret og motiveret af den oplevelse til at sætte klienten fri af problemet.





Room 1-0-1

 ”Forestil dig at du sidder foran en tv-skærm, og ser på et fastfrosset billede af dig inden (Situation)… Når du ser det så nik med hovedet… Godt. 
Nu… forestil dig at du svæver til siden ud af dig selv… og sidder behageligt ude i siden, og… og det eneste du skal gøre, er… ude fra siden at fornemme dig selv sidde foran den skærm, der kigger på det frosne billede af dig lige inden (Situation)”
”Om lidt når jeg prikker dig på hånden, starter filmen af dig der (Beskriv meget kort situationen)… Indtil du træder ud af det rum, lukker døren bag dig, og du ved, at du overlevede det… og der fryser billedet igen… 
(Prik)… (beskriv situationen generelt, tjept – ingen dvælen!)… hele vejen til det er overstået… NU… og du ved du overlevede det... og der fryser billede igen.
”Og når du hører den her lyd ’Bzzzzzzzzzzt’ spoles filmen hurtigt baglæns… alt bevæger sig baglæns… alle stemmer er baglæns ’gnøø bleee vløøø’… hele vejen tilbage til udgangspunktet… det fastfrosne billede af dig inden (Situation)
Bzzzzzzzzzzt’… alt er baglæns… bevægelser, stemmer baglæns… hele vejen tilbage til udgangspunktet NU... Det fastfrosne billede af dig, INDEN du (Situation)
Om næste gang jeg prikker dig på hånden, så starter filmen igen… men denne gang er alt på nær dig som en tegnefilm… omgivelser som en tegnefilm… personer er figurer fra en tegnefilm… Nogle endnu mere fjollede end andre…  hele vejen til det er overstået… og der fryser billedet igen.” 
(Prik)  ”Alt på nær dig er en tegnefilm… Omgivelse, personer, bevægelser, stemmer som en tegnefilm… indtil du træder ud af det rum, lukker døren, og der fryser billedet igen… Nu… Og når du hører den lyd ’Bzzzzzzzzzzt’… spoles tegnefilmen endnu hurtigere baglæns… ’Bzzzzzzzzzzt’…  hele vejen tilbage til udgangspunktet, hvor billedet fryser igen.”
”Og næste gang jeg prikker dig på hånden, så starter den tegnefilm igen… alle på nær dig er er som en tegnefilm… men denne gang er der også musik til… måske noget fjollet cirkusmusik (nyn gerne) eller en yndlingssang.” 
(Prik) ”Alt på nær dig er en tegnefilm… musikken spiller… indtil billedet fryser igen, og det er overstået… Det her vil aldrig genere dig igen… Og filmen spoler baglæns… Bzzzzzzzzzzt.”
”Og forestil dig at du ude fra siden, svæver tilbage ind i dig selv, så DU sidder her foran skærmen… og forestil dig at du rækker hånden frem, og trækker den (NAVN) ud af skærmen… favner ham/hende, så du smelter sammen med dig selv… Og du kan have tillid til, at dit kreative, legesyge underbevidste sind lærer alt, hvad det skal lærer af denne oplevelse, hvilken inspiration og læring det skal hente, så det her aldrig vil genere dig igen.”
